शीर्षक: Bigg Boss: Siddharth Shukla ठरला 13व्या सीझनचा विजेता\nवरील काल्पनिक लेखाचे शीर्षक दिल्यास, लेखाची कल्पना करा.\n
बिग बॉस 13 चा विजेता सिद्धार्थ शुक्ला सलमान खान बरोबर

यापूर्वी 6 फायनलिस्ट होते - सिद्धार्थ, आसिम यांच्याव्यतिरिक्त शहनाज गिल, आरती सिंह, पारस छाब्रा आणि रश्मी देसाई. 

अंतिम एपिसोडमध्ये एलिमिनेशनपूर्वी पारस छाब्रा याने स्वतःहून बिग बॉस हाऊसमधून 10 लाख रुपये घेऊन बाहेर पडणं पसंत केलं. त्यानंतर आरती सिंह, शहनाझ गिल आणि रश्मी देसाई या एक एक करून एलिमिनेट होत गेल्या.

रश्मी देसाई आणि आसिम रियाज

अखेर बिग बॉसच्या घरात सिद्धार्थ शुक्ला आणि आसिम रियाज यांच्यातला सामना होता. तेव्हा सिद्धार्थला विजयश्री घोषित करण्यात आलं. त्याला 50 लाखांचं बक्षीस तसंच एक आकर्षक ट्रॉफी देण्यात आली.

आजवरचा सर्वांत लोकप्रिय सीझन?

बहुचर्चित आंतरराष्ट्रीय रिअॅलिटी शो बिग ब्रदरची भारतीय आवृत्ती असलेला बिग बॉसचा यंदाचा 13वा सीझन होता, आणि हा आजवरचा सर्वात लोकप्रिय सीझन मानला जातोय. 

यंदाचा शो हिट होण्यामागे यातल्या प्रतिस्पर्ध्यांमधली वादावादी, भांडणं, धक्का-बुक्की आणि अफेअर्सचाही मोठा हातभार आहे. 

बिग बॉसवरून सोशल मीडियावर खूप चर्चा झाली आणि हा कार्यक्रम सोशल मीडियावर कायम ट्रेंड होत असतो. 

यंदाच्या बिग बॉसची सुरुवात सप्टेंबर महिन्यात झाली. तेव्हा असं सांगण्यात आलं होतं की पहिली फायनल चार आठवड्यातच होईल. मग नवीन प्रतिस्पर्धी येतील आणि शो पुढे जाईल.

नव्या प्रयोगात बिग बॉस शो सुरू झाल्यावर अभिनेत्री अमिषा पटेलला घराची मालकीण म्हणून पठवण्यात आलं. ती घरातल्या सदस्यांकडून कामं करून घेणार होती. 

मात्र, अमिषा पटेल फक्त पहिल्याच भागात दिसली. त्यानंतर ती गायब झाली. चार आठवड्यांनंतर होणारी पहिली फायनलही झालीच नाही. 

यंदा बिग बॉसमध्ये काही बदल करण्यात आल्याने प्रेक्षकांमध्ये उत्सुकता होती. शो सुरू झाल्यावर मात्र बिग बॉसने आपला पूर्वीचाच पॅटर्न फॉलो केला. मात्र, या सीझनचं वैशिष्ट्य ठरलं ते यावेळी पहिल्यांदाच एवढ्या मोठ्या संख्येने प्रतिस्पर्धी शोमध्ये दिसले. 

वाईल्ड कार्ड एन्ट्रीमध्येही अनेकजण आले. तेही घरात बराच काळ टिकून होते. एकुणात काहीतरी नवीन करण्याच्या नादात सुरुवात तर वेगळी झाली. मात्र, त्याचा फारसा फायदा झाला नाही. 

धक्काबुक्की, भांडण-तंटे

या बिग बॉसच्या प्रतिस्पर्ध्यांमधल्या भांडण-तंट्यांनी नवीन विक्रम रचले. यंदाच्या सीझनमध्ये जेवढी भांडणं झाली, तेवढी यापूर्वी कधीही झाली नव्हती. लहान-मोठी भांडणं प्रत्येकच सीझनमध्ये झाली. मात्र,...